יום המיונים למסלולי כלל חמן הוא יום מיונים כללי של חיל המודיעין, שנערך במטרה לאתר מלש''בים בעלי נתוני קב''א ודפ''ר גבוהים לתפקידי מודיעין שונים: לוחמה, שפות, טכנולוגיה, מחקר או פיענוח. יום המיונים נפתח בהרצאות והסברים של מפקדי האיתור בחיל המודיעין ולאחר מכן עוברים המועמדים לשלב מבחני המיון - מבחנים פסיכוטכניים ומבחני אישיות. כמו כן, ישנם מועמדים שמתבקשים לעבור מבחנים ספציפיים נוספים כמו מבחן מתמטיקה ברמה גבוהה, מבחן שפה מומצאת או מבחני ידע כללי.